**Pedro Penabad Rodríguez**, nado en Viveiro cara a 1907 e executado en Sevilla o 15 de xullo de 1937, foi un avogado galego, colaborador de Agapito García Atadell.

Traxectoria
-----------

Os deputados socialistas Lamoneda, Anastasio de Gracia e Bugeda, co director das Milicias de Investigación, Agapito García Atadell, e un grupo de milicianos dos que traballaban ás súas ordes, entre eles Pedro Penabad.
Foi fillo de Eugenio Penabad e Filomena Rodríguez. Emigrado en Cuba, retornou a España en 1934 instalándose en Madrid. En Madrid foi presidente de Prensa Hispana Unida e director do seu órgano *Suplemento*. En 1936, tralo inicio da guerra civil española, foi chamado polo deputado Ramón Suárez Picallo, Xoán Xosé Plá e o xeneral Cecilio Bedia Caballería, para que confeccionase un regulamento para as Milicias Galegas. Foi un dos xefes das Milicias Populares Galegas. Foi nomeado axente de vixilancia en agosto de 1936 e destinado á Brigada de investigación criminal, ás ordes do comisario xeneral Antonio Lino Pérez-González. Converteuse en colaborador principal de Agapito García Atadell que dirixía unha das Milicias Populares de Investigación criminal.

En outubro de 1936, canda García Atadell e as súas respectivas parellas, tentaron escapar clandestinamente de España polo porto de Alacant. Nesa cidade embarcaron para Marsella no buque arxentino *25 de mayo*. Dende Marsella marcharon a Saint-Nazaire, onde embarcaron cara a Cuba no transatlántico francés *Mexique* o 19 de novembro. Pero o buque aportou dúas veces en territorio controlado polo exército golpista: primeiro na Coruña e logo en Santa Cruz de la Palma, onde finalmente foron detidos Penabad e García Atadell. Foron trasladados primeiro a Santa Cruz de Tenerife e logo a Sevilla, onde lles fixeron un consello de guerra e os condenaron a pena de morte, sendo executados no garrote vil polo verdugo Cándido Cartón.

Obras
-----

* *El estatuto gallego o Los imbéciles inteligentes;(folleto-mitin)*, 1936.

Notas
-----

1. ↑  *El Avisador Numantino*, 3-7-1937, p. 4.
2. ↑  *O Estoril*, 8-9-1935, p. 1.
3. ↑  "La gran labor de García Atadell al frente de las Milicias Populares de Investigación". *Crónica* (en castelán) (357): 11. 13/9/1936.
4. ↑  *La Libertad*, 15-8-1936, p. 4.
5. ↑  "Ante el consejo de guerra, en juicio sumarísimo, se vio ayer el proceso seguido…" ABC, 1/7/1937 *(en castelán)*.

Véxase tamén
------------

### Bibliografía

* Alcalá, César (2007). *Las checas del terror* (en castelán). Madrid: LibrosLibres. ISBN 978-84-96088-59-7.
* Gubern, Román; Hammond, Paul (2009). *Luis Buñuel: The Red Years, 1929–1939* (en inglés). University of Wisconsin Press. ISBN 978-0-299-28474-9.
* Romero García, Eladio (2014). *Garrote vil. Rituales de ejecución, verdugos y reos en la España contemporánea*. Ediciones Nowtilus. ISBN 9788499675985.
* Ruiz, Julius (2014). *The 'Red Terror' and the Spanish Civil War: Revolutionary Violence in Madrid* (en inglés). Cambridge University Press. ISBN 978-1-107-05454-7.
* Zavala, José María (2015). *Franco con franqueza: Anecdotario privado del personaje más público* (en castelán). Plaza & Janés. ISBN 9788401017124.


|  |  |
| --- | --- |
|  | Wikimedia Commons ten máis contidos multimedia na categoría:  ***Pedro Penabad Rodríguez*** |

### Outros artigos

* Agapito García Atadell
* Milicias Populares Galegas

### Ligazóns externas

* "Desmemoria de Atadell, Paracuellos y Amor Nuño" 2008.

* Cilia Torna Ferreiro (4/8/2017). "As Milicias Galegas". *Sermos Galiza*. Arquivado dende o orixinal o 10/01/2018. Consultado o 10/01/2018.

|  |  |
| --- | --- |
| Control de autoridades | 
* Wd: Q61060183
* BNE: XX1394211

 |